Feridun Çelik

Feridun Çelik (jdb. 1966, Pasûr, parêzgeha Diyarbekir, Bakurê Kurdistanê) siyasetmedarekî kurd ku endama Partiya Demokrasiya Gel (HADEP) û Partiya Gel a Demokratîk (DEHAP) e û şaredariya ya berê ê Amedê.

 Jînenîgarî 
Feridun Çelik di Zanîngeha Dîcleyê Fakulteya hiqûqî xwend û di sala 1987an de li wir mezûn bû. Di Partiya Kedê ya Gel (HEP) dest bi karê siyasî kir û di sala 1997an de ji bo HADEPê wek serokê partiyê yê parêzgeha Diyarbekirê hat hilbijartin. Feridun Çelik jî parêzerê Abdullah Öcalan bû û piştî ku hate girtin û anîn Tirkiyeyê destûr nehat dayîn ku bi wî re hevdîtinê bike. Wek serokê partiyê yê HADEPê, di sala 1999an de demeke kurt hat girtin. Lê di heman salê de bi tenê 33 saliya xwe ji bo şaredariya Amedê hate hilbijartin. Di dema şaredariya xwe de, ji bo bidawîanîna kêşeya kurdên bakur, piştgirî da fikra ku neteweyên cuda yên Tirkiyeyê bi hev re bi awayekî aştiyane bijîn.Güney, Aylin (2002).p.130 Wî piştgirî da mafên kurdan û hişt ku cejnên Newrozê piştî ku destûr ji Waliyê Diyarbekirê xwest, bi awayekî qanûnî werin lidarxistin. Di Sibata 2000an de, piştî hevdîtina wan a bi siyasetmedarên ewropî re, ku li ser rewşa mafên kurdan li Tirkiyeyê gotûbêj kirin, ligel şaredarên Sêrt û Çewlîgê hat girtin. Ew bi hinceta ku xizmên PKKê li şaredariyên xwe bi kar tînin hatin sûcdarkirin. Piştî çend rojan bi şaredarên din re hat berdan. Girtina wan bû sedema nerazîbûneke berfireh ji aliyê siyasetmedarên Yekîtiya Ewropayê û Konseya Ewropayê ve, ku serokwezîrê tirk Bülent Ecevit tawanbar kirin ku teşwîq girtina siyasetmedarên hilbijartî kiriye. Di Adara 2003an de partiya HADEPê hat qedexekirin, bi sûcdariya ku piştgiriya Partiya Karkerên Kurdistanê (PKK) dike, û Çelik dûr ve tevlî DEHAPê bû. Di sala 2004an de Çelik nedizanî ku ji bo bibe şaredarê Amedê dest bi namzedê bike yan na, wî dixwest bi piştgirîya PKKê û li dijî îradeya partiya xwe ku Osman Baydemir wek namzedê şaredariyê hilbijartibû, serbixwe bibe namzet. Piştî hin gengeşeyan dev ji namzediya xwe berda û Baydemir azad bû ku bibe namzet. Pişt re jî di nava ekîba parêzerên Öcalan de cih girt. Di 26ê Gulana 2017an de ji ber lêpirsîna xebatên wî yên di Kongreya Civaka Demokratîk de hatibû binçavkirin, lê di 14ê hezîrana heman salê de bi şertê darizandinê hat berdan.

 Çavkanî 

Kategorî:HADEP
Kategorî:Jidayikbûn 1966
Kategorî:Kesên ji Amedê
Kategorî:Mirovên zindî
Kategorî:Siyasetmedarên girtî li Tirkiyeyê
Kategorî:Siyasetmedarên kurd
Kategorî:Şaredarên Amedê